
      .06.2016. a  nr ____- k

Narvas Linnuse tänav 2 hoones 2. korrusel 

asuvate ruumide üürile andmiseks korraldatud 
piiratud osalejate arvuga avaliku kirjaliku enampakkumise 
tulemuste nurjunuks tunnistamine
1. ASJAOLUD JA MENETLUSE KÄIK

Narva Linnavalitsuse 25.02.2016. a korraldusega nr 221-k otsustati  välja kuulutada piiratud osalejate arvuga avalik kirjalik enampakkumine linnavara – Linnuse tänav 2 hoones 2. korrusel asuvate kohviku ruumide üldpindalaga 313,8 m² üürile andmiseks ning kehtestati järgmised tingimused:

· kasutusala


                           -
toitlustuskoht;

· üürilepingu kehtivusaeg
                           -
7 aastat;

· üüritasu alghind (sh hooldus)                            -
2 200,00 eurot kuus;

· osavõtutasu


                           -
220,00 eurot;

· tagatisraha

                                       -
6 600,00 eurot.

Üürilepingu lisatingimused:

· lepingu tingimuste täitmiseks vajalike seadmete paigaldamine kohviku ruumidesse linnavara kasutaja kulul;

·  
esimese ja teise korruse vahele täiendava piirde paigaldamine;
·  
ruumide nr 212, 213, 214, 215 hooldus ja koristamine kasutaja kulul;
·  
kommunaalteenuste eest tasumine vastavalt tegelikule tarbimisele;
· kohviku disain peab olema kooskõlastatud projekti „Narva Joaoru puhkeala ehitusprojekt. Põhiprojekti staadium. Sisearhitektuurne osa“ koostajaga;
· enampakkumisest võivad osa võtta eraõiguslikud juriidilised isikud, 

kellel on vähemalt 5-aastane töökogemus toitlustuse valdkonnas. 

Sama korraldusega tehti Narva Linnavalitsuse Arhitektuuri- ja Linnaplaneerimise Ametile (edaspidi ka Amet) ülesandeks ette valmistada ja läbi viia eelmainitud ruumide kasutusse andmiseks piiratud osalejate arvuga avalik kirjalik enampakkumine vastavalt Narva Linnavolikogu 17.03.2005 määruses nr 14/52 “Linnavara kasutusse andmise kord” sätestatule.

Narva Linnavalitsuse 25.02.2016. a korralduse nr 221-k alusel Narva Linnavalitsuse Arhitektuuri- ja Linnaplaneerimise Amet valmistas ette ja viis läbi eelnimetatud enampakkumise. Parima pakkumuse valimise kriteeriumiks oli kõrgeim üüritasu.  Enampakkumisele laekus kaks pakkumist pakkujatelt: Osaühing GENEVA, registrikood 10338183 ja Osaühing Ronyx Log, registrikood 11481735. Parimaks pakkumiseks oli üüritasu suuruse kriteeriumi järgi Osaühing GENEVA pakkumus, teisel kohal oli Osaühing Ronyx Log pakkumus. Narva Linnavalitsuse Arhitektuuri- ja Linnaplaneerimise Amet kontrollis ka pakkujate vastavust lepingu lisatingimustele.
Enampakkumise kohta koostati 24.03.2016. a protokoll nr 1-a.

Osalejad ei esitanud Ametile mingeid kaebusi ning proteste enampakkumiste ettevalmistamise või läbiviimise kohta. Samuti nõustusid osalejad kirjalikult kõigi enampakkumise tingimustega. 
Narva Linnavalitsuse 06.04.2016. a korraldusega nr 438-k kinnitati Narvas Linnuse tänav 2 hoones 2. korrusel asuvate kohviku ruumide nr 201-211 üldpindalaga 313,8 m² kasutusse andmiseks 24.03.2016 toimunud piiratud osalejate arvuga avaliku kirjaliku enampakkumise tulemused ning kinnitati enampakkumise võitjaks Osaühing GENEVA, registrikood 10338183.
25.04.2016. a teatas parimaks tunnistatud pakkuja Osaühing GENEVA, registrikood 10338183, kirjalikult, et keeldub üürilepingu sõlmimisest.
Vastavalt Narva Linnavolikogu 17.03.2005 määruse nr 14/52 “Linnavara kasutusse andmise kord” § 43 teavitas Narva Linnavalitsuse Arhitektuuri-ja Linnaplaneerimise Amet 29.04.2016 sellest suuruselt järgmise pakkumise teinud osalejat Osaühing Ronyx Log ja tegi Osaühingule Ronyx Log ettepaneku sõlmida üürileping Narvas Linnuse tänav 2 hoones II korrusel asuva linnavara üürile andmiseks.
01.06.2016 teatas Osaühing Ronyx Log vastuseks Narva Linnavalitsuse Arhitektuuri- ja Linnaplaneerimise Ameti ettepanekule, et üürilepingu tingimused ei ole Osaühingule Ronyx Log Narvas Linnuse tn 2 asuva linnavara perspektiivseks arendamiseks vastuvõetavad.  
2. ÕIGUSLIKUD ALUSED

2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 5 lg 1 p 2 kohaselt otsustuse linnavara kasutusse andmise kohta kinnisasjade kasutusse andmisel võtab vastu linnavalitsus – kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. Korra § 621 sätestab, et Korra § 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.  

2.2. Korra § 19 kohaselt linnavara kasutusse andmine avaliku enampakkumise korras (suuliselt või kirjalikult) toimub juhul, kui ei kehtestata lisatingimusi või kui lisatingimused on kehtestatud lõplikena, st nende üle ei peeta läbirääkimisi.

2.3. Korra § 10 kohaselt enampakkumise valmistab ette ja viib läbi Narva Linnavalitsuse Arhitektuuri- ja Linnaplaneerimise Amet.

2.4. Vastavalt Korra § 43 pärast enampakkumise tulemuste kinnitamist sõlmitakse võitjaga kasutusleping. Juhul, kui enampakkumise võitja keeldub kahe nädala jooksul enampakkumise tulemuste kinnitamise päevast lepingu sõlmimisest, võib linnavarakomisjon tunnistada enampakkumise võitja lepingu sõlmimiseks õiguse kaotanuks. Enampakkumise korraldaja teavitab sellest suuruselt järgmise pakkumise teinud osalejat. Viimase nõusolekul kinnitab linnavalitsus ta enampakkumise võitjaks ja temaga sõlmitakse kasutusleping.
2.5. Korra § 17 kohaselt taasarvestatakse pakkumise võitja tasutud tagatis kasutuslepingu sõlmimise korral lepingu alusel tasumisele kuuluva üüritasuga. Ülejäänud osalejatele tagastatakse tagatisena tasutud summa 15 (viieteistkümne) kalendripäeva jooksul enampakkumise tulemuste kinnitamise või selle nurjunuks tunnistamise päevast. Juhul, kui enampakkumine tunnistatakse nurjunuks osaleja süül, temale tagatisena tasutud summat ei tagastata. 

2.6 . Korra § 45 kohaselt, kui enampakkumine ei toimunud enampakkumine pakkumiste puudumisel või oli nurjunuks tunnistatud, selle tulemusi ei kinnitata või võitjaga ei sõlmita lepingut Korra §-s 43 sätestatud põhjustel, siis § 5 kohaselt võetakse vastu otsus uue enampakkumise läbiviimise kohta või vara antakse kasutusse muul käesolevas korras sätestatud viisil. 

3. OTSUS

3.1. Tunnistada nurjunuks 24.03.2016 toimunud piiratud osalejate arvuga avalik kirjalik enampakkumine Narvas Linnuse tänav 2 hoones 2. korrusel asuvate kohviku ruumide nr 201-211 üldpindalaga 313,8 m² kasutusse andmiseks.
4. RAKENDUSSÄTTED

4.1. Narva Linnavalitsuse Arhitektuuri-ja Linnaplaneerimise Ametil teha korraldus teatavaks OÜ-le GENEVA ja Ronyx Log OÜ-le
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

